Võistlusjuhend 
Taali rallikross “Taali suvi 2007”
laupäeval, 2. juunil 2007. a 
Pärnu maakonnas Taali krossirajal 

Eesti meistrivõistluste II etapp rallikrossis sõiduautodele klassides ERK, division 1, ERK standard ja noored.

Registreeritud EAL-s nr 57/RK

Taali rallikross “Taali suvi 2007” viiakse läbi vastavuses Eesti Autospordi Liidu (EAL) võistlusmäärustega, Eesti Rallikrossi Komitee (ERK) ja EAL-i poolt kinnitatud 2007. aasta Eesti rallikrossi meistrivõistluste üldjuhendiga ja käesoleva võistlusjuhendiga. 

1. Võistluse koht, aeg, ajakava

1.1. Võistlus toimub 02.06.2007. a Taali autokrossirajal. Pärnu maakond, Tori vald, Taali küla 86818.
EAL rajalitsents nr 15
Võistlusraja pikkus: 860 m, laius 8-14 m 
Rajakate: kruus, asfalt
Treening- ja võistlussõidud peetakse vastupäeva.

1.2. Võistluse ajakava

Esmaspäev, 21. mai 2007. a
Avaldatakse võistlusjuhend, algab osalejate registreerimine

Neljapäev, 31. mai 2007. a
17.00 - lõpeb osalejate eelregistreerimine
Laupäev, 2. juuni 2007. a
08.00–10.00 - registreerimine
09.30-10.30 - tehniline kontroll
09.30-10.45 - treeningsõidud
10.45 - võistlejate koosolek
11.00 - võistluste ametlik avamine
11.15 - eelsõidud
14.00 - finaalsõidud
16.00 - orienteeruv autasustamise aeg

Registreerimisel esitab võistleja kehtiva sõitjalitsentsi, registreerijalitsentsi, võistlusauto tehnilise kaardi ja täidetud osavõtuavalduse (eelregistreerunud võistlejated saavad mandaadist eeltäidetud osavõtuavaldused). Eelregistreerunud võistlejatel esitada mandaadis maksekorralduse koopia osavõtutasu tasumise kohta.

Võistluste täpne ajakava, eelsõitude koosseisud ja info võistluste teadetetahvlil kohtunike maja juures. Ajakava muutusi võib sisse viia ainult võistluste juhi kirjaliku otsusega ja enne võistlejate koosolekut.

2. Korraldaja, ametnikud

2.1. Võistluse korraldaja 
Erki Sport MTÜ.
Korraldaja aadress: Kahva 1, Papsaare Audru v, Pärnu maakond

2.2. Võistluse ametnikud
Võistluse direktor: Eiki Eriste
Võistluse juht: Erko Eriste 
Ohutusülem: Enno Jürviste
Peaajamõõtja: Villu Teearu
Tehniline kontroll: Marko Luhaoja
Sekretär: Krista Toombu

2.3. Võistluste info
Eiki Eriste, tel 51 54 591
Erko Eriste, tel 52 87 454
www.rally.ee
www.autosport.ee

3. Määrang

3.1. Võistluse määrang
3.1.1. Eesti meistrivõistluste II etapp rallikrossis sõiduautodele klassides ERK, division 1, ERK Standard ja noored. 

4. Arvestusklassid, osavõtjad

4.1. Võistlusklassid
4.1.1. Noored - kuni 17-aastased (kaasa arvatud) noored 
4.1.2. ERK standard - 2WD autod vastavalt ERK standard rallikrossi autode tehn. tingimustele
4.1.3. ERK - 2WD autod vastavalt ERK rallikrossi autode tehn. tingimustele 
4.1.4. Division 1 - A-rühma ja ST autod vastavalt FIA VM Lisa J 
Võistlusklass Noored (4.1.1) autod peavad vastama kehtivatele Rallikross Standard tehnilistele tingimustele (koos täiendavate piirangutega). Kehtivad alates 01.01.2007. 
Võistlusklass ERK Standard (4.1.2) autod peavad vastama kehtivatele Rallikross Standard tehnilistele tingimustele. . Kehtivad alates 01.01.2007.
Võistlusklass ERK 2WD (4.1.3) autod peavad vastama kehtivatele rallikrossi autode (ERK) tehnilistele tingimustele.  Kehtivad alates 01.01.2007.
Võistlusklass Division 1 (4.1.4) autod peavad vastama FIA võistlusmääruse lisa J tehnilistele tingimustele.

4.2. Osavõtjad
4.2.1. Meistrivõistluste etapil võivad osaleda autosportlased, kes omavad EAL või oma riigi kehtivat rahvuslikku sõitja- ja registreerijalitsentsi. Eesti meistrivõistluste arvestuses osalemiseks tuleb võõrkodakondsetel võistlejatel teha alakomiteele ühekordne taotlus ja tasuda MTÜ Eesti Rallikrossi Komitee a/a 221018758725 Hansapangas 1000 krooni või maksta see võistlushommikul korraldaja kätte (kuulub edastamisele ERK-le).
5. Võistluse käik

5.1. Korraldaja tagab igale võistlusklassile vähemalt kahekümneminutilise treeningaja. 
5.2. Toimub kolm eelsõiduvooru ja finaalsõidud C, B, A. Eelsõiduvoorus sõidetakse 4 ringi, finaalsõitudes 6 ringi. Stardikorraldus p 5.6.
5.3. Kui arvestusklassis on osavõtjaid kuni 5, peetakse kaks eelsõiduvooru. 
5.4. Esimese eelsõiduvooru stardijärjekord loositakse. Teadetetahvlil avaldatakse ühes ühises reas eelsõiduvooru stardijärjekorra protokoll, mis hõlmab kõiki arvestusklasse. Teise ja kolmanda eelsõiduvooru stardijärjekord koostatakse eelmise vooru tulemuste põhjal ümberpööratud järjestuses – esmalt need, kes ei saanud tulemust ja seejärel aeglaseimast kiireimani. Kui võistleja ei stardi omas sõidus, siis asendatakse ta võimalusel järgmise võistlejaga nimetatud protokollis. Kui võistleja ei saa startida temale ettenähtud sõidus, siis peab ta sellest koheselt informeerima eelstardi kohtunikku. 
5.5. Võistleja on kohustatud eelstarditsooni saabuma eelstardikohtuniku rohelise lipuga antava märguande peale. Märguande alguseks võib kõige varem olla eelmise sõidu start. Eelstart on võistlejale avatud 2 minutit pärast märguannet. 
5.6. Stardikorraldus: eelsõitudes 4 autot ühest reast, finaalsõitudes 8 autot paigutusega 2-2-2-2 malekorras, kusjuures autode stardiridade ja -kolonnide piki- ja külgvahed vähemalt 1 m. 
5.7. Start grupistardina paigalt, töötava mootoriga. Stardi märguandeks on punaste fooritulede kustumise hetk. 
5.8. Valestardi korral hoiatus ja teistkordsel rikkumisel stardist eemaldamine. Starditsoonis on keelatud esimesed 30 meetrit vahetada stardikoridori. Keeluala lõppu tähistavad rohelised lipud. Stardikoridori on lubatud vahetada ainult seiskunud või väga aeglaselt liikuvast autost möödumiseks. 
5.9. Eelsõidus kiireima aja saavutanu saab 1 punkti, teine 2 punkti jne. Võrdne aeg annab võrdselt punkte. Võistleja, kes ei lõpetanud eelsõitu, teenib punkte võrdselt eelsõidus startinud autode arvuga. Diskvalifitseeritud võistlejad saavad 5 lisapunkti. Igas eelsõiduvoorus fikseeritakse võistlejate distantsi läbimise aeg 0,1 sekundilise täpsusega. 
5.10. Finaalsõitudesse pääsevad ja MV punkte saavad sõitjad, kes on saanud tulemuse vähemalt ühest eelsõiduvoorust. Ühe eelsõidu tulemusega võistlejad paigutatakse finaalidesse viimastena eelsõidu aegade paremusjärjestuses. 
5.11. Finaalsõitude koosseisude määramine. 
Võistleja, kes kahe parema eelsõiduvooru kokkuvõttes kogus kõige vähem punkte, valib stardikoha A-finaali esireas. Võistleja, kes kogus suuruselt järgmise punktisumma, stardib vabalt kohalt jne. Mitme võistleja võrdse punktisumma korral eelistatakse eelsõitudes paremat aega näidanud võistlejat. Punktide ja aegade võrdsuse korral eelistatakse viimases toimunud eelsõiduvoorus parema tulemuse saanud võistlejat. C-finaal - võistlejad, kes said eelsõitudes 16-9 koha; B-finaal - võistlejad, kes said eelsõitudes 8-5 koha ja C-finaali 4 paremat; A-finaal - võistlejad, kes said eelsõitudes 4-1 koha ja B-finaali 4 paremat. 
5.12. Kui A- või B-finaali pääsenu ei saa startida, jääb tema stardikoht täitmata ja finaalikoht asendamata teise sõitjaga, samas saab mittestartinu MV tulemusena kirja oma finaali viimase koha. C-finaali jõudnu mittestartimisel avaldatakse uus stardikorralduse protokoll, katkestanud asendatakse varusõitja(te)ga vastavalt eelsõitude tulemustele. Nad stardivad viimastena eelsõitude tulemuste järjekorras. 
5.13. MV etappidel võistlusmääruse (VM) rikkujaid karistatakse ERK poolt, vastavalt võistluste juhi ja ERK vaatleja ettekandele. Karistused sõltuvalt rikkumiste tõsidusest, korduvusest (kohtunike töö segamine, ebasportlikud sõiduvõtted, ebasportlik käitumine jmt eest). Ohtliku sõidu eest kahe järjestikuse hoiatuse saamisel, peatatakse võistlejalitsents ülejärgmise etapini. 

6. Kinnine parkla, protestid

6.1. Kinnine parkla finaali lõpetanutele pärast finišit. Oma viimase võistlussõidu lõpetanud võistleja peab koheselt võistlusauto viima kinnisesse parklasse.

6.2. Protestiaeg 15 minutit pärast esialgsete tulemuste avaldamist teadetetahvlil. Protesti kautsjon on 1000 kr, auto lahtivõtmisel 3000 kr.

7. Osavõtumaksud

7.1. Osavõtumaksud kohapeal ja eelregistreerimisega (kuni 31.05.2007. a kell 17.00).
7.1.1. ERK 2500: 1000 kr / 800 kr
7.1.2. ERK Standard: 1000 kr / 800 kr
7.1.3. Noored: 700 kr / 500 kr
7.1.4. Division 1: 1000 kr / 800 kr

7.2. Eelregistreerimise korral loetakse registreerunuks rally.ee registreerimisankeedi täitmisel ja võistleja raha laekumisel korraldaja kontole. Eeltoodud summad on lõplikud. Eelregistreerimise korral tuleb summa tasuda korraldaja arveldusarvele (MTÜ Erki Sport, arveldusarve 10022030073004, Eesti Ühispank) ja mandaadis esitada tasumist tõendav maksekorraldus.

7.3. Eelregistreerimine toimub autospordiajakirja rally.ee leheküljel.

7.4 Eelregistreerimisega seotud probleemide korral pöörduda Villu Teearu poole, tel 52 15 199.

7.4. Korraldaja vastutab stardimaksu tagastamise eest juhul, kui võistlust ei toimu. Võistleja mittestartimisel stardimaksu ei tagastata. 

8. Reklaam

8.1. Korraldaja reserveerib võistlusautodel kolm reklaampinda.

8.2. Reklaamid peavad olema võistlusautole kinnitatud ülevaatuseks tehnilises komisjonis.

8.3. Reklaamist keeldumise korral rahaline trahv 500 kr.

9. Autasustamine

9.1. Arvestusklassi kolme parimat autasustatakse karikatega.

9.2. Korraldaja ja sponsorite eriauhinnad.

10. Vastutus

10.1. Võistluste korraldaja, ametnikud ega Eesti Autospordi Liit ei vastuta võimalike õnnetuste ja nende tagajärgede eest.